**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БАЧ**

**ОПШТИНСКА УПРАВА**

**Број: 02-2-1/2023-IV-01**

**Дана: 11. јануар 2023. године**

**Б А Ч**

 На основу члана 4. став 8. и члана 94., 96. , 102. и 103. став 1. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 113/2017 - др. закон, 95/2018 и 114/2021), члана 11. став 1. и став 2, члана 12. став 1, члана 12.а, члана 13. и 13.а. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 95/2016 и 12/2022) и члана 9. став 1. Одлуке о Општинској управи Бач („Службени лист општине Бач“, број 9/2019), Правилника о унутрашњој организацији и систематизацији радних места у Општинској управи Бач, Интерном ревизору општине Бач и Правобранилаштву општине Бач број: 020-3-276/2022-II од дана 22. децембра 2022. године, Кадровског плана Општинске управе Бач, Интерне ревизије и Правобранилаштва општине Бач за 2023. годину број: 011-73/2022-I од дана 16. децембра 2022. године и Закључка Комисије за давање сагласности за ново запошљавање и додатно радно ангажовање код корисника јавних средстава 51 број:112-7644/2022 од 30. септембра 2022. године, Општинска управа Бач, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ОПШТИНСКОЈ УПРАВИ БАЧ**

I Орган у коме се радно место попуњава

Општинска управа општине Бач, Трг др Зорана Ђинђића бр. 2, 21420 Бач.

**II Радно место које се попуњава**

Службеник за послове из области пољопривреде, анализе и статистике у Одељењу за привреду, пољопривреду и економски развој;

**Звање:** сарадник – 1 извршилац, неодређено време.

**Опис послова:**

Припрема податаке за израду Програма заштите, уређења и коришћења пољопривредног земљишта и стара се о реализацији истог;

На основу инструкција надлежног министарства, припрема одлуке, уговоре и друга акта која се односе на давање на коришћење и издавање у закуп државног пољопривредног земљишта;

Припрема податке и информације потребне за поступак давања пољопривредног земљишта у државној својини на коришћење и издавање у закуп;

Припрема решења о повраћају и преносу депозита уплаћеног на име учествовања на јавном надметању;

Припрема податке, води евиденцију, као и друге мање сложене послове на изради анализа и извештаја у области пољопривреде;

Обавља послове планирања и анализе за потребе стручних комисија из области пољопривреде;

Издаје потврде и уверења из области пољопривреде;

Врши информативне и статистичке послове из области пољопривреде;

Израђује потребне информације из области пољопривреде за потребе Скупштине општине, председника Општине, Општинског већа и начелника Општинске управе;

Прати рад штабова, комисија и других радних тела из области пољопривреде;

Учествује у изради и реализацији пројеката чији је носилац Општинска управа;

Прати, проучава и примењује прописе из области пољопривреде;

Сачињава планове и програме пољопривредних радова и планове сетве у сарадњи са предузећима из области пољопривреде и водопривреде, као и са земљорадничким задругама, прати извршење истих и о томе сачињава извештаје за потребе органа општине, Покрајинског секретаријата за пољопривреду, водопривреду и шумарство и Министарства пољопривреде, шумарства и водопривреде;

Сачињава и друге стручне анализе и извештаје из области пољопривредне производње;

Прикупља и води евиденцију о броју и структури регистрованих пољопривредних газдинстава;

Припрема материјале за седницу комисија које се образују у области пољопривреде, води записник на истима и обавља административно-технички рад на реализацији донетих закључака;

Ради на припремама и у самом току поступка лицитације за издавање државног пољопривредног земљишта;

Обавља административно-техничке и статистичке послове из области управљања и располагања државним пољопривредним земљиштем;

Води евиденцију о узакупцима пољопривредног земљишта са праћењем плаћања закупа по закљученим уговорима;

Пружа услуге крајњим корисницима-пољопривредницима и заинтересованим грађанима у остваривању права на кредите, субвенције и регресе у области пољопривреде;

Обавља и друге послове које му повери руководилац Одељења и начелник Општинске управе.

**Услови:**

Стечено високо образовање у оквиру образовно научног поља друштвено-хуманистичких наука, природно-математичких или техничко-технолошких наука, на основним академским студијама у обиму од 180 ЕСПБ, основним струковним студијама, односно на студијама у трајању до 3 године, положен државни стручни испит, најмање три године радног искуства у струци, познавање рада на рачунару, потребне компетенције за рад на радном месту.

**III Компетенције које се проверавају у изборном поступку:**

Чланом 19. став 1. и став 2. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 113/2017 - др. закон, 95/2018 и 114/2021), прописано је да су при запошљавању свим кандидатима под једнаким условима доступна сва радна места и да се избор кандидата заснива на стручној оспособљености, знању и вештинама односно провери компетенција.

Изборни поступак по јавном конкурсу за наведено извршилачко радно место, спроводи се у више обавезних фаза и то следећим редоследом: провера посебних функционалних компетенција и интервју са комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције, у истој или наредној фази.

**Провера посебних функционалних компетенција:**

1. Посебна функционална компетенција у одређеној области рада - стручно-оперативни послови (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; поступак израде стручних налаза; методе и технике израде извештаја на основу одређених евиденција; технике израде општих, појединачних и других правних и осталих аката) - провераваће се путем симулације - писмено.

2. Посебна функционална компетенција за одређено радно место - планска документа, прописи и акта из надлежности и организације органа (Статут општине Бач *(Сл. лист општине Бач, бр. 2/2019 и 38/2020)*, Одлука о Општинској управи Бач *(„Сл. лист Општине Бач“, бр. 9/2019)*, провераваће се путем симулације - усмено.

3. Посебна функционална компетенција за одређено радно место - прописи из делокруга радног места (Закон о пољопривредном земљишту *(„Сл. гласник РС“, бр. 62/2006, 65/2008 - др. закон, 41/2009, 112/2015, 80/2017 и 95/2018 - др. закон);* Закон о подстицајима у пољопривреди и руралном развоју *(„Сл. гласник РС“, бр. 10/2013, 142/2014, 103/2015 и 101/2016)*; Закон о пољопривреди и руралном развоју *(„Сл. гласник РС“, бр. 41/2009, 10/2013 - др. закон, 101/2016, 67/2021 - др. закон и 114/2021);* - провераваће се путем симулације - усмено.

**Интервју са комисијом**: На завршни разговор, у циљу процене мотивације за рад на радном месту, могућих доприноса и прихватања вредности органа, конкурсна комисија позива само кандидате који су прошли усмену проверу, односно кандидате које су сви чланови конкурсне комисије у свим облицима провере вредновали оценом “делимично задовољава“ (2) или „задовољава“ (3).

**IV Место рада**

Општинска управа општине Бач, ул. Трг др Зорана Ђинђића бр. 2.

**V Рок за подношење пријава на јавни конкурс**

Рок за подношење пријава је 15 дана. Рок почиње да тече наредног дана од дана оглашавања обавештења о јавном конкурсу у дневним новинама које се дистрибуирају за целу територију Републике Србије, као и у новинама на језицима националних мањина са територије општине Бач.

**VI Лице које је задужено за давање обавештења о јавном конкурсу:**

Антонија Чапеља, телефон: 021/6070075, локал 122, сваког радног дана од 7,00 до 15,00 часова.

**VII Адреса на којој се подносе пријаве на јавни конкурс:**

Пријаве и доказе о испуњавању услова конкурса кандидат може доставити лично или препорученом пошиљком на адресу: Општинска управа општине Бач, ул. Трг др Зорана Ђинђића бр. 2, 21420 Бач, са назнаком „За Конкурсну комисију - Пријава на јавни конкурс за попуњавање извршилачког радног места - са назнаком “не отварај“.

Непотпуне, неблаговремене и недопуштене пријаве биће одбачене.

**VIII Трајање радног односа који се заснива**

Радни однос за оглашено извршилачко радно место заснива се на неодређено времe.

**IX Докази који се прилажу уз пријаву на јавни конкурс:**

* 1. Потписана пријава на конкурс са радном биографијом која садржи наводе о досадашњем радном искуству, контакт телефон, а по могућности и e-mail адреса;
	2. Фотокопија личне карте или одштампан очитан извод;
	3. Изјава у којој се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега (образац је објављен уз текст конкурса на интернет страници општине Бач);

4. Уверење о држављанству (не старије од 6 месеци);

5. Извод из матичне књиге рођених (не старије од 6 месеци);

6. Доказ о стручној спреми (оригинал или оверена фотокопија дипломе којом се потврђује стручна спрема, не старија од 6 месеци);

7. Уверење о положеном државном стручном испиту;

8. Уверење надлежног органа МУП-а, да кандидат није правоснажно осуђиван на безусловну казну затвора од најмање шест месеци (не старије од 6 месеци);

9. Уверење да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;

10. Оригинал или оверена фотокопија доказа о радном искуству у струци (решење, уговор, потврда).

Сви докази прилажу се у оригиналу или у фотокопији која је оверена код надлежног органа.

Изабрани кандидат који нема положен државни стручни испит дужан је да га положи у року од шест месеци од дана заснивања радног односа.

Напомена:Чланом 9. и 103. Закона о општем управном поступку („Службени гласник РС“, број 18/16 и 95/18 – аутентично тумачење), прописано је да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће те податке прибавити сама.

Документа о којима се води службена евиденција су: Извод из матичне књиге рођених, Уверење о држављанству, Уверење из казнене евиднције.

Кандидат је дужан да уз напред наведене доказе, попуни и достави образац којим се опредељује за једну од две могућности: да орган прибави податке о којима се води службена евиденција или да кандидат сам прибави потребне податке. Образац се може преузети на интернет страници општине Бач.

**X Провера посебних функционалних компетенција у изборном поступку**

Са кандидатима чије су пријаве благовремене, допуштене, разумљиве и потпуне и који

испуњавају услове предвиђене огласом о јавном конкурсу, провера посебних функционалних компетенција и интервју са комисијом обавиће се у просторијама Општинске управе, о чему ће кандидати бити обавештени телефонским путем или електронском поштом на бројеве или адресе које су навели у пријави.

**XI Напомене:**

Неблаговремене, недопуштене, наразумљиве или непотпуне пријаве и пријаве уз које нису пристигли сви потребни докази, Kонкурсна комисија одбацује решењем против кога се може изјавити жалба Жалбеној комисији Општинске управе Бач у року од осам дана од дана пријема решења. Жалба кандидата не одлаже извршење решења

Јавни конкурс спроводи Конкурсна комисија коју је именовао начелник Општинске управе општине Бач.

Сви изрази, појмови, именице, придеви и глаголи у овом огласу, који су употребљени у мушком граматичком роду, односе се без дискриминације и на особе женског пола.

Овај конкурс објављује се на интернет презентацији општине Бач, на огласној табли Општинске управе Бач, а обавештење о јавном конкурсу биће објављено дана 11.01.2023. године у дневним новинама „Дневник“ које се дистрибуирају за целу територију Републике Србије, листу на мађарском језику „Magyar Szo“ и листу на словачком језику „Hlas ljudu“.

 **Начелник Општинске управе Бач**

 **Шпиро Шоргић, дипл. правник, с. р.**